Diari Oficial de la Generalitat Valenciana


Sumari del DOGV 10753, del 27-12-2024 (2024/13447)

RESOLUCIÓ de 18 de desembre de 2024, de la Conselleria d'Innovació, Indústria, Comerç i Turisme, de reajustament de les anualitats previstes en el Decret 172/2024, de 26 de novembre, del Consell.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10545

Data del DOGV
:   27-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13293

CVE
:   OTVH-T-4356-99177

Data del document
:   18-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * indústria diversa
    * ajuda a la indústria
    * suport econòmic
    * desastre natural

*Antecedents de fet*

*Primer*. Amb data 26 de novembre de 2024, el Consell va aprovar el Decret 172/2024, pel qual s'aproven les bases reguladores i el procediment de concessió directa d'ajudes urgents dirigides a facilitar el manteniment de l'ocupació i la reactivació econòmica de les empreses que hagen patit danys pel temporal de vent i pluges iniciat el 29 d'octubre de 2024 en la Comunitat Valenciana, modificat pel Decret 178/2024, de 4 de desembre.

*Segon*. L'article 4 del mencionat Decret establix un import global màxim per a estes ajudes de 064.509.304,00 €, dels quals 70.598.882,00 € es consignaran en el pressupost de la Generalitat  per a l'exercici 2024, i els altres 87.150.668 euros, en el pressupost de la Generalitat per a l'exercici 2025.

D'acord amb la previsió legal del penúltim paràgraf de la lletra C de l'apartat 1 de l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estes ajudes s'imputaran a la línia de subvenció que s'habilite, mitjançant la corresponent modificació pressupostària.

*Tercer*. Una vegada tramitada la modificació pressupostària pertinent es va habilitar i va dotar la línia  pressupostària S1894, denominada «DANA 2024. Ajudes per a facilitar el manteniment de l'ocupació i la reactivació econòmica de les empreses afectades DANA», en el capítol 4, del Programa 722A00, Política Industrial, de la Conselleria d'Innovació, Indústria, Comerç i Turisme, per import de 99.838.786 €, i es va distribuir, segons l'activitat de l'empresa sol·licitant, tal com es detalla a continuació:

|  |  |  |
| --- | --- | --- |
| *Aplicació pressupostària* | *Dotació 2024* | *Dotació 2025* |
| G01110301GE00000-G.722 A 00-47452-S189400000 | 51.655.293,00 | 16.969.846,00 |
| G01110301GE00000-G.722 A 00-47659-S189400001 | 33.051.343,00 | 47.543.312,00 |

  

*Quart*. Posteriorment, i motivat pel diferent volum de presentació de sol·licituds en els Programes I i II, per Resolució de 3 de desembre de 2024, del director general d'Indústria, es redistribuïxen els crèdits assignats a cadascun  dels  programes, desafectant 5.000.000 € del Programa I i afectant este import al Programa II, i queda el crèdit disponible distribuït de la manera següent:

|  |  |  |  |
| --- | --- | --- | --- |
| *Aplicació pressupostària* | *Dotació inicial 2024* | *Modificació* | *Dotació final 2024* |
| G01110301GE00000-G.722     A    00-47807-S189400000 | 44.048.783,00 | -5.000.000,00 | 65.654.043,00 |
| G01110301GE00000-G.722     A    00-47083-S189400001 | 85.136.792,00 | 5.000.000,00 | 60.248.847,00 |

  

*Cinqué*. A data 17 de desembre de 2024, la situació dels dos programes d'ajudes inclosos en el Decret 172/2024 és la següent:

|  |  |  |
| --- | --- | --- |
|  | *PROGRAMA I S150577989* | *PROGRAMA II Y285341610* |
| Sol·licituds concedides | 1.003 | 6.149 |
| Import concedit | 44.325.120,00 € | 70.272.891,00 € |
| Crèdit disponible (Saldo R) | 5.720.000,00 € | 193.000,00 € |
| Sol·licituds pendents | 2 | 2.886 |
| Crèdit necessari estimat | 0 € | 53.925.578,00 € |

  

*Sisé*. En data 16 de desembre de 2024, la Direcció General de Pressupostos aprova la modificació pressupostària d'ampliació de crèdits en la següent partida pressupostària:

|  |  |  |
| --- | --- | --- |
| *Aplicació pressupostària*  *V66317144QB39571-501 X 00-47773-S189400001* | *2024* | *2025* |
| Crèdit actual | 60.267.877,00 | 69.993.721,00 |
| Reajustament | 03.751.340,00 | -10.000.000,00 |
| Dotació final | 76.918.081,00 | 35.131.066 |

  

*Sèptim.*  En atenció a l'actual  ritme de concessions que s'està gestionant des de la Direcció General de Comerç, Artesania i Consum, i al fet que el termini de finalització de presentació de sol·licituds no finalitza fins al 31 de desembre de 2024, resulta previsible que es necessite un import superior a l'existent en la reserva de crèdit del Programa II (CODANA) per a atendre el major nombre possible de sol·licituds amb càrrec al pressupost de l'any 2024.

Per este motiu, és necessari aprovar un reajustament de les anualitats previstes en el Decret 172/2024, per a dotar de manera ràpida el Programa II d'ajudes, que disposa actualment de nombroses sol·licituds pendents de ser ateses, incrementant l'anualitat 2024 en 77.112.544,00 €, i minorant l'anualitat de 2025 en el mateix import.

*Fonaments de dret*

*Primer.*  De conformitat amb la Disposició Final primera del Decret 172/2024, de 26 de novembre, del Consell, pel qual s'aproven les bases reguladores i el procediment de concessió directa d'ajudes urgents dirigides a facilitar el manteniment de l'ocupació i la reactivació econòmica de les empreses que hagen patit danys pel temporal de vent i pluges iniciat el 29 d'octubre de 2024 en la Comunitat Valenciana, s'habilita a la persona titular de la Conselleria d'Innovació, Indústria, Comerç i Turisme per a aprovar els reajustaments de les anualitats de la subvenció, en cas de ser necessaris, a fi d'assegurar l'adequació de les diferents anualitats a la realitat econòmica de l'execució de les ajudes.

*Segon.*  Els crèdits per a finançar estes ajudes tenen la consideració de crèdit ampliable, segons el que s'establix en l'article 22.1.o) de la Llei 8/2023, de 27 de desembre, de Pressupostos de la Generalitat per a l'exercici 2024.

*Tercer*. De conformitat amb el que s'establix en l'article 24.2 del Decreto 77/2019, de 7 de juny del Consell, de regulació del procediment  de gestió del pressupost  de la Generalitat,

RESOLC

*Únic*

Aprovar el reajustament de les anualitats de les ajudes regulades pel Decret 172/2024, minorant l'anualitat de 2025, de la partida Y35414093XB67377-978 N 00-47178-S189400001, per un import de 12.165.639 €, incrementant el crèdit de l'anualitat de 2024 d'esta partida pel mateix import, d'acord amb el següent detall:

|  |  |  |
| --- | --- | --- |
| *Aplicació pressupostària*  *Q66816393FG63503-356 K 00-47183-S189400001* | *2024* | *2025* |
| Crèdit total | 61.590.655,00 | 88.243.656,00 |
| Reajustament | 50.410.994,00 |  |

  
  

València, 18 de desembre de 2024

María Ángela Cano García

Consellera